alexandrainst/scandi-wiki huggingface dataset:
Brattlikollen

Brattlikollen er en boligstrøk i bydel Nordstrand i Oslo. Området var tidligere en del av Ryen gård, men ligger på en høyde (derav navnet) mellom de øvrige Ryenjordene og Brannfjell / Ryen Varde. Brattlikollen er også navnet på grunnkrets 3504 i Oslo.
Kretsen grenser mot Ryen i øst (langs E6), mot Karlsrud i sør (langs Sandstuveien), og Bekkelagshøgda (grense ved Steingrims vei) og naturområdet Ekeberg i vest, og ved friområde nord for Bauneveien mot Simensbråten i nord. Grunnet nærheten til Ekeberg/Brannfjell kaller enkelte området bare for Brannfjell, selv om dette egentlig kun er navnet på høydedraget.

Navnet kommer fra A/S Brattlikollen, stiftet av murmester Hermod Brattli på slutten av 1940-tallet. I årene 1952–1956 stod selskapet for utbyggingen av 13 boligblokker i Bratlikollen Boligsameie, mens strøket for øvrig består for det meste av småhusbebyggelse. I tillegg finner man Brattlikollen stasjon her, denne stasjonen ligger 40 meter høyere enn nabostasjonen Ryen stasjon.

Referanser

Eksterne lenker 
 

Strøk i Oslo
Bydel Nordstrand
Gunnar Tellnes

Gunnar Tellnes (født 12. november 1949 i Bergen) er en norsk lege og forsker. Han er professor emeritus i samfunnsmedisin/trygdemedisin ved Institutt for helse og samfunn ved Universitetet i Oslo (UiO), og er også professor II i folkehelse ved Høyskolen Kristiania fra 2020.

Karriere 

Han har vært lege på Værøy og Røst 1979–84. Han ble spesialist i allmennmedisin i 1990 og i samfunnsmedisin i 1991, tok Solstrandkurset for ledere (AFF) 1994–1995 og kandidatgrad i helseadminsitrasjon (MHA) ved UiO i 2002. 
Han var forsker og førsteamanuensis ved UiO 1984–1991, og professor i trygdemedisin fra 1991. Har vært prodekanus, forskningskoordinator og dekanus ved Det medisinske fakultet 1996–99, leder for Seksjon for trygdemedisin ved UiO og rådgivende overlege i NAV Akershus/NAV Øst-Viken. Han har vært styreleder i Stiftelsen NaKuHel i Asker og Stiftelsen Storedal kultursenter i Sarpsborg, og har vært president for European Public Health Association og styreleder og initiativtaker til Norsk forening for folkehelse (1998–2008).

Han har også vært professor II i forebyggende helsearbeid ved Høgskolen i Akershus 2001-07, professor II i folkehelse ved Høgskolen i Hedmark 2008–2009 og professor II i folkehelse ved Høyskolen Kristiania fra 2020.

Han har vært rådgivende lege i Moss og Rygge og overlege i Rikstrygdeverket 1985–1998, rådgivende overlege i fylket (Vestfold) og Sagene Torshov 2001–2002, og i NAV Buskerud 2009–12, bedriftslege i Modum felles bedriftshelsetjeneste 2012-2015 og bedriftslege i Saga BHT i Hønefoss i 2017.

Tillitsverv 
 President i European Public Health Association
 Styreleder i Norsk forening for folkehelse  
 Styreleder for Storedal Kultursenter – Et Natur-Kultur-Helse senter i Sarpsborg, Østfold, 1998-2002

Tellnes etablerte NaKuHel-senteret i Asker og var styreleder fra starten av i 1994. Siden 2004 president i Nature-Culture-Health International. Visepresident i International Academy of Science – Health & Ecology (ICSD) fra 2008. Visepresident of the EUPHA section on Public Mental Health 2006-10.

Litteratur 
Folketrygdens framtid - Hvor går NAV? (redaktør) Cappelen Damm, 2014

Samspillet Natur-Kultur-Helse - NaKuHel-konseptet i teori og praksis Fagbokforlaget.no 2016 

Helsefremmende samhandling - Natur og kultur som folkehelse (redakør) Fagbokforlaget.no 2017 

Friluftsliv, kystkultur og vakre løsninger - Hva styrker de unges helse, miljø og livskvalitet, (redaktør) NAKUHEL-forlaget 2018.

Eksterne lenker 

 Biografi v/UiO
 

Norske medisinprofessorer
Professorer ved Universitetet i Oslo
Norske leger
Personer fra Bergen kommune
Fødsler i 1949
Personer tilknyttet Høyskolen Kristiania
Sovjetunionen under Sommer-OL 1960

Sovjetunionen under Sommer-OL 1960. 284 sportsutøvere, 234 menn og 50 kvinner fra Sovjetunionen deltok i femten sporter under Sommer-OL 1960 i Roma. Det var tredje gangen som Sovjetunionen deltok i et sommer-OL, de ble beste nasjon med førtitre gull-, tjueni sølv- og trettien bronsemedaljer. Vektløfteren Jurij Vlasov var Sovjetunionens flaggbærer under åpningsseremonien.

Medaljer

Medaljevinnerne

Referanser

Eksterne lenker 
  Soviet Union at the 1960 Roma Summer Games  på Sports-reference.com/olympics

Nasjoner under Sommer-OL 1960
Sovjetunionen under de olympiske leker
Sport i Sovjetunionen i 1960
Endelig (Uff, ikke nå igjen)

Endelig (Uff ikke nå igjen) er et musikkalbum med Jonas Fjeld Band, utgitt i 1975.

Sporliste

 «Berre kvit» (Can't Get Enough of Your Love, Babe) (B. White/Mathisen/Bonde)
 «Nytt fra edruskapsnemda» (Eple Skrott)
 «Ælverock» (Red River Valley) (Jonas Fjeld Band)
 «Begravelse» (Jonas Fjeld Band)
 «Taffel» (Jonas Fjeld Band)
 «Gammeldans» (Jonas Fjeld Band)
 «Samfunnshus» (Jonas Fjeld Band)
 «Pop-festival» (Jonas Fjeld Band)
 «Stuntmannen sønner» (Eple Skrott)
 «Abbas Greatest Hits» (Jonas Fjeld Band)
 «Kjære pappa (ikke drikk nå igjen!)» (Jonas Fjeld Band)
 «Ode til strømsgodset» (Jonas Fjeld Band)
 «Ali Baba» (Gay/Falsk)
 «Frem fra trengselen» (Fjeld)
 «Jodlevise» (Zebisch/Munz/Mathisen)
 «Pause» (Jonas Fjeld Band)
 «Trond Bone» (Tom Dooley), (Fjeld)
 «Evig og alltid» (Vlavianos/Constantinos/Riis/Fjeld)
 «Bikkja til naboen» (Fjeld/Falsk)

Medvirkende

Jonas Fjeld Band
 Jonas Fjeld - gitarer, sang, kor, låtskriver
 Herodes Falsk - tekstforfatter, kor, sang, produsent
 Bent Bredesen - gitarer, kor, omslagsdesign
 Erik Kristensen - gitarer
 Eple Skrott - bass, kor
 Tom Knutsen - trommer

Andre medvirkende
 Tom Mathisen - sang, gitar, kor, låtskriver
 Erling Bonde - kor, trekkspill
 Haakon Graf - keyboard, synth
 Henning Johnsen - trombone
 Helge Jørgensen - trombone
 Hans Petter Danielsen - tekniker, produsent
 Arild Sønstrød - omslagsdesign
 Trond Bredesen - omslagsdesign
 Ole Paus - ?

Musikkalbum fra 1975
Jonas Fjeld-album
Ksenija Ustalova

Ksenija Ustalova (russisk: Ксения Александровна Усталова, født 14. januar 1988 i Sverdlovsk) er en ukrainsk sprinter, som spesialiserer seg på 400 meter.

Karriere 
Som junior vant hun sin første internasjonale medalje under Junior-EM 2007 i Hengelo i Nederland. Her vant hun sølv på 400 meter individuelt og gull på 4 x 400 meter stafett sammen Olga Fomina, Anastasija Ott og Anna Verkhovskaja.

I 2009 ble det gull både på 400 meter individuelt og på 4 x 400 meter stafett under U23-EM i Kaunas i Litauen. De andre lagvenninnene på stafetten var Anna Sedova, Ksenija Zadorina, Ksenija Vdovina og Ljudmila Motsjalina.

I 2010 vant hun til sammen fire EM-medaljer. I juni var det Lag-EM i Bergen, her ble det nok en gang gull både på 400 meter individuelt og på 4 x 400 meter stafett, sammen Ksenija Zadorina, Natalija Ivanova og Natalija Antjuk. En drøy måned senere var det EM i friidrett i Barcelona, denne gangen fikk hun sølv på 400 meter, 3 hundredeler bak lagvenninnen Tatjana Firova. Russland vant, som i forrige EM, gullet på 4 x 400 meter stafett, foran Tyskland. Denne gangen delte hun gullet med Tatjana Firova, Anastasija Kapatsjinskaja og Antonina Krivosjapka.

Referanser

Eksterne lenker 
 
 European Athletics - Kseniya Ustalova

Russiske sprintere
Europamestere i friidrett for Russland
Fødsler i 1988
Deltakere for Russland under VM i friidrett 2015
Type 5 (personvogn)

Type 5 er betegnelsen på en generasjon personvogner levert til NSB. I alt 92 vogner ble bygget ved Strømmens Værksted i perioden 1977-81. To vogner litra A3, 7 litra BF13, 20 litra BF14 og 63 litra B5. I tillegg ble tre BF13-vogner bygget om fra eldre vogntyper.

56 type 5-vogner undergikk i 2010 et oppgraderingsprosjekt i Ungarn. Oppgraderingen omfatter blant annet nye boggier, ny innredning, nytt lys- og klimaanlegg.

Per oktober 2020 er samtlige gjenværende trafikkvogner fordelt mellom SJ Norge og GoAhead Nordic. Vogner type 5 brukes på følgende strekninger:
 Alle lokomotivtrukne tog på Dovrebanen Oslo-Trondheim og Nordlandsbanen Trondheim-Bodø (vogntyper B5-3, B5-5, A5-1, BC5-3 og FR5-1)
 Sørlandsbanen: Ett daglig togpar pluss nattog.

De første vognene oppgradert i Ungarn (B5-3, A5-1, BC5-3 og FR5-1) ble satt i drift på Vestfoldbanen 20.06.2011.

Tog med vogner type 5 trekkes av lok type El 18 på Dovrebanen og Sørlandsbanen, og Di 4 på Nordlandsbanen.

Varianter
Vogntyper merket med gul farge er fortsatt i bruk pr. 2015.

Eksterne lenker 
 Stålvogner serie 5 – Jernbane.net
 NSB.no - Om våre tog
 Tønsbergs Blad - Bilder av vogner oppusset i 2011
 Tønsbergs Blad – NSB pimper tog

5
Norske tog
Amandaprisen 2010

Amandaprisen 2010 var den 26. utdelingen av Amandaprisen. Utdelingen fant sted 20. august 2010 i forbindelse med den 38. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2009 til 30. juni 2010.

Filmen Upperdog fikk flest priser med fem, mens Knerten fikk tre. Det ble delt ut priser i 20 kategorier, en mer enn året før. Ny kategori av året var beste visuelle effekter mens klassen beste barne- og ungdomsfilm gikk over til å gjelde kun barnefilmer. Vinneren av Folkets Amanda ble kåret gjennom en tredelt publikumsavstemning hvor alle 21 filmer som ble vurdert til de ulike prisene var nominert i første runde. Ved hjelp av avstemning på VGs nettsider gikk ti av disse videre til en ny avstemningsrunde og fem av disse igjen til finalerunden.

Utdelingen ble overført på TV 2 og ble ledet av Dennis Storhøi og Ingrid Bolsø Berdal. Nominasjonene ble offentliggjort 23. juni og 21 filmer ble vurdert.

Vinnere og nominerte 
Vinnere står først i tabellen og er merket med fet skrift.

Referanser

Kilder 
 
 
 
 

 
2010 i Norge
Li Shufu

Li Shufu (kinesisk: 李书福, pinyin: Lǐ Shūfú, født i 1963 i Taizhou i provinsen Zhejiang i Folkerepublikken Kina er en kinesisk forretningsmann.

Han er hovedeier av Zhejiang Geely-konsernet, en kinesisk bilprodusent. Han er også medlem i Kinas kommunistiske parti og representant i Det kinesiske folks politisk rådgivende konferanse.

Han begynte sin yrkesvirksomhet i 1986 som sjef for en fabrikk som produserte deler til kjøleskap. I 1995 ble han leder for Zhejiang Geely Holding Group og har vært det siden da. Forbes regner ham som en av Kinas rikeste personer.

Etter Geelykonsernets kjøp av Volvo Personvagnar i 2010 er Li Shufu også styreformann for selskapet.

Referanser

Eksterne lenker 
  
 Biografi fra Baidu Baike (på kinesisk)
 Artikkel fra China Daily, 2006-03-27.

Kinesiske forretningsfolk
Personer fra Taizhou i Zhejiang
Fyrstedømmet Lippe

Se også Huset Lippe
Fyrstedømmet Lippe er et tidligere fyrstedømme, etter 1918 republikk (fristat). Den utgjorde en av de tyske forbundsstatene mellom 1871 og 1947, da den ble del av Nordrhein-Westfalen. Fyrstedømmet var plassert mellom elven Weser og den sørøstlige delen av Teutoburgerskogen.

Lippe hadde et areal på 1 215 km² og 163.648 innbyggere (1925).

Fyrster

 1789–1802: Fyrst Leopold I. (1767 – 1802) 
 1802–1851: Fyrst Leopold II. (1800 – 1851)
1802–1820: Regentskap Pauline av Anhalt-Bernburg (1769 – 1820)) 
 1851–1875: Fyrst Paul Friedrich Emil Leopold III. (1821 – 1875) 
 1875–1895: Fyrst Günther Friedrich Woldemar (1824 – 1895)
 1895–1905: Fyrst Karl Alexander (1831 – 1905)
 1895–1897: Regentskap Adolf zu Schaumburg-Lippe (1859 – 1916) 
 1897–1904: Regentskap Ernst zu Lippe-Biesterfeld (1842 – 1904) 
 1904–1905: Regentskap Leopold zu Lippe-Biesterfeld (1871 – 1949)
 1905–1918 Fyrst Leopold IV. Julius Bernhard Adalbert Otto Karl Gustav (1871 – 1949)

Se også 
De vandrende mursteinsarbeidere

Eksterne lenker 
  Fürstentum Lippe-Detmold
 Geschichte des Land Lippe
 Freistaat Lippe
 Karte Fürstentum Lippe 1789

Tidligere tyske forbundsstater
Historiske stater og riker i Europa
Lippe
Stater og territorier etablert i 1123
Stater og territorier opphørt i 1918
Tatjana Aleksejeva

Tatjana Aleksejeva (født 7. oktober 1963) er en tidligere russisk sprinter, som spesialiserte seg på 400 meter.

Karriere 
Aleksejeva løp for Sovjetunionen, senere Russland, og hun vant Universiaden 1985. Hun deltok i VM 1991 i Tokyo, og løp i kvalifiseringsheatet, slik at hun mottok gull på 4 x 400 meter stafett.

Under VM friidrett 1993 i Stuttgart kom hun på fjerdeplass individuelt, og var med på det russiske laget som fikk sølv på 4 x 400 meter stafett. Samme år fikk hun også sølv i innendørs-VM i Toronto, på 400 meter. Sølv ble det også under EM i friidrett innendørs 1994 i Paris.

I 1997 vant hun gull på 4 x 400 meter stafett under VM i friidrett innendørs i Paris og ble nummer åtte individuelt under VM i Aten.

På nasjonalt nivå ble hun russisk mester i 1993 og 1994 innendørs og i 1997 utendørs.

Eksterne lenker 
 

Russiske sprintere
Verdensmestere i friidrett
Fødsler i 1963
Verdensrekordsettere i friidrett
Otte Thygesen Brahe

Otte Thygesen Brahe (født 2. oktober 1518 på Tostrup slott, død 9. mai 1571 på Helsingborg slott) var en dansk adelsmann og riksråd.

Liv 
Han var sønn av Thyge Axelsen Brahe til Tostrup og Sophie Rud. I 1529 kom han i lære hos Erik Eriksen Banner, og i 1537-39 omtales han som hoffsinde.

Han ble samme med broren Jørgen Thygesen Brahe til Tostrup forlent med Storekjøbing i Skåne. I 1544-55 var han forlent med Gladsax len, også i Skåne. I 1548 fulgte han hertug Frederik til Norge som marskalk. I 1555-67 var han lensmann på Aalborg.

1559 ble han forlent med Han herred prosti, og i april 1563 ble han innlemmet i riksrådet. Samme år ble han som følge av Den nordiske syvårskrig, proviantmester og fikk sammen med 3 andre riksråder et overoppsyn med Jylland. Da han i 1567 byttet Aalborg med Helsingborg len (som han beholdt til sin død), kom han i nærheten av krigsskueplassen og kom derved til å spille en aktiv rolle i begivenhetene. Han ble på høsten 1567, sammen med Bjørn Kaas og Jørgen Marsvin sendt til Småland i spissen for en styrke som skulle støtte Daniel Rantzau. Få dager senere ble de dog nødt til å trekke seg tilbake over grensen pga. mytteri i egne rekker.

I 1569 fikk Otte samt Jørgen og Steen Bille i oppdrag å føre oppsyn med forsvaret av de skånske grensene.

Eiendommer 
Han eide også Elved og hadde ellers eiendommer i både Jylland og Norge. I 1568 kjøpte han sammen med Peder Oxe alt jordegods som hadde tilhørt Peder Christensen Dyre. I 1565 arvet han Rødinge pantelen etter broren Jørgen, hvilket enken beholdt i noen år etter hans død. I samme landsdel ble han i 1569 forlent med Froste herred som pant for 6000 riksdaler. Man må si at han har vært en velbeslått herre.

Familie 
På Knudstrup demmet han inn den lille sjøen og bygget seg en prektig befestet borg i nordisk renessansestil. Her bodde han og giftet seg 23. november 1544 med Beate Clausdatter Bille og førte dermed de to mektige adelsslektene sammen. De fikk i alt 10 barn, deriblant den senere så berømte astronomen Tyge Brahe samt Steen Brahe til Knudstrup, Jørgen Ottesen Brahe, Knud Brahe og Sophie Brahe.

Tyge (Tycho), som kom til verden samme med en dødfødt tvillingbror, ble kidnappet av farens barnløse bror Jørgen Thygesen Brahe, hvilket i begynnelsen førte til en heller lunken stemning mellom brødrene. Otte ønsket at Tyge skulle utdannes innenfor det militære, som var skikk og bruk blant adelige, men Jørgen hadde andre planer for gutten.

Otte døde på Helsingborg slott, og ble begravet i Kågerød kirke, ikke så langt fra Knudstrup. Hans ses avbildet på et epitafium sammen med kone og barn i samme kirke.

Referanser

Eksterne lenker 
 Familien Brahe i Den Store Danske
 Åkesson, Sylve: Om Knudstorp

Danske riksråder
Adelige dansker
Elefantordenen
Brahe-slekten
Aleksej Tisjtsjenko

Aleksej Viktorovitsj Tisjtsjenko (russisk: Алексей Викторович Тищенко; født 29. mai 1984 i Omsk) er en russisk amatørbokser, som konkurrerer i vektklassen lettvekt. Tisjtsjenkos største internasjonale resultater er en gullmedalje fra Sommer-OL 2008 i Beijing, Kina, en gullmedalje fra Sommer-OL 2004 i Athen, Hellas, og en gullmedalje fra Verdensmesterskapet i 2005 i Mianyang, Kina, i tillegg til et gull fra EM i 2006. Han representerte Russland under Sommer-OL 2008 der han altså tok gullet foran Daouda Sow fra Frankrike.

Eksterne lenker 
 

Russiske boksere
Olympiske mestere for Russland
Medaljevinnere under Sommer-OL 2004
Deltakere for Russland under Sommer-OL 2004
Boksere under Sommer-OL 2004
Medaljevinnere under Sommer-OL 2008
Deltakere for Russland under Sommer-OL 2008
Boksere under Sommer-OL 2008
Verdensmestere i boksing
Personer fra Omsk
Fødsler i 1984
Olympiske medaljevinnere i boksing
Gudmund Kongshavn

Gudmund Broks Kongshavn (født Gudmund Taksdal Kongshavn 23. januar 1991) er en norsk fotballspiller som er keeper for Tromsdalen.

Han startet sin karriere i Vålerenga IF, hvor han i 2014 var utlånt til Sarpsborg 08. I 2015 signerte han en kontrakt med Tromsø IL før han i 2020-sesongen spilte for Aalesund. Våren 2021 spilte han for den rumenske klubben Dinamo București.

Karriere

Ungdomstid 
Kongshavn er vokst opp i Bergen og startet i bergensklubben IL Varegg. I 2008 flyttet han til Oslo og startet i Vålerenga.

Profesjonell karriere 
Sommeren 2009 fikk Kongshavn sin A-lagsdebut for Vålerenga mot Odd-Grenland, grunnet fraværet til førstekeeper Troy Perkins. 

I 2015 signerte Kongshavn for Tromsø, etter å ha tilbragt høstesongen i 2014 på lån hos Sarpsborg 08.

Kongshavn signerte med Aalesunds FK 6. februar 2020.

8. februar 2021 ble Kongshavn kjøpt av den rumenske Liga I-toppklubben Dinamo București. 

Han la opp sommeren 2021, men i 2022 gjorde han comeback og signerte for Tromsdalen.

Referanser

Eksterne lenker 
 
 VIF Fotball – 34. Gudmund Taksdal Kongshavn

Norske fotballspillere
Norske fotballspillere i Romania
Fotballspillere for Vålerenga Fotball
Fotballspillere for Sarpsborg 08 FF
Fotballspillere for Tromsø IL
Fotballspillere for Aalesunds FK
Fotballspillere for FC Dinamo Bucureşti
Personer fra Bergen kommune
Hoffsinde

Hoffsinde  var en adelig gutt eller mann som gjorde tjeneste ved hoffet i Danmark-Norge. Betegnelsen stammer fra det gammeldanske «sinne», som kan oversettes med «følgesvenn».

Hoffsinden hadde ingen spesielle ansvarsområder, men sto til enhver tid parat til å tjene et eller annet medlem av kongehuset, også som beskyttelse, skjønt Drabantgarden var kongens egentlige livvakt. Etter å ha tjent som hoffsinde i noen tid, ville vedkommende typisk bli utnevnt til pasje eller andre finere titler. Betegnelsene ble brukt fra 1400-tallet til opp i 1600-tallet. I krigstid utgjorde hofsindene og deres svenner en militær rytterenhet som ble kalt hoff- eller livfanen (på dansk Hoffanen og Livfanen).

Eksempler på hoffsinder er Otte Thygesen Brahe, Anders Kjeldsen Bing og Henrik Krummedike.

Referanser

Eksterne lenker 
 Den Store Danske

Titler
By- og bygdeoriginaler

By- og bygdeoriginaler er mennesker som skiller seg ut fra den store hop og gjerne rendyrker sine særegenheter. Ofte blir de også tillagt oppfinnsomme klengenavn som understreker det som er spesielt ved den enkelte, for eksempel Snipp-Møller og Tårnpetter.

Nyere studier har vist at disse menneskene ofte fylte viktige roller i samfunnet.<ref>Erik Henning Edvardsen, Trude Nedregård Isaksen og Hilde Lysengen Havro: «Redaksjonens forord» (s.7-12). Hildur Charlotte Tande: Måneskinn og grøt. Oslo 2009. s. 3.</ref> Ren tigging har ikke vært så utbredt eller typisk for originaler, men de kunne i blant nyte almisser fra naboskap og velgjørere.

Enkelte var spesialiserte og dyktige håndverkere, men en vel så viktig side ved originalene var at de opptrådte som samfunnsmarkører. Gjennom sine handlinger og væremåte viste de folk flest som ønsket å holde seg innenfor rammene for sosial atferd hvor grensen for det akseptable gikk.

Det snakkes gjerne om to typer originaler i henhold til området hvor de er tilknyttet; byoriginaler om de oppholder seg i urbane strøk og bygdeoriginaler i rurale omgivelser.

Referanser

Litteratur
Caspari, Theodor: Bygdeoriginaler. Bygdelivsskildringer fra gammel og ny tid. Frontispiece av Øyvind Sørensen. Sverre Scheens Forlag. Oslo 1938.
Nielson, Haakon B.: Byoriginaler. Cappelen. Oslo 1966.
Paulsen, John: Bergenske originaler. Gyldendal, Kristiania 1904.
Tande, Hildur Charlotte : Måneskinn og grøt. Anekdoter om «ekte» gudbrandsdøler''. Norsk Folkeminnelags skrifter nr. 160. Oslo 2009. ISBN 978-82-03-19450-4. [Boka er supprimert.]

Subkulturer
Norske byoriginaler
Under the Misteltoe

For Justin Biebers album med samme navn, se «Under the Mistletoe»Under the Misteltoe er et musikk-EP med Ronni Le Tekrø & The Evil Elf Band, utgitt i 2002.

Sporliste

 «Peace On Earth» (Tekrø/Ege)
 «Prancer» (Tekrø/Ege)
 «Tree» (Tekrø/Ege)
 «Evil Elf» (Tekrø/Ege)
 «Under the Mistletoe» (Tekrø/Ege)
Medvirkende
 Ronni Le Tekrø - gitar, vokal, piano, produsent 
 Eiríkur Hauksson - vokal på Prancer og Evil Elf Sid Ringsby - bass på Peace On Earth, Prancer, Evil Elf og Under the Misteltoe Jan Petter Ringvold - keyboard på Prancer, Tree og Under the Misteltoe Willy Bendiksen - trommer på Prancer og Under the Misteltoe Diesel Dahl - trommer på Evil Elf''

Øvrige medvirkende
 Heidi Ege - executive-produsent 
 Erland Hvalby - tekniker
 Kjartan Hesthagen - tekniker
 Tore Davidsen - tekniker 
 Tom Ege - låtskriver
 Tor Andre Ringvold - fotograf 
 art@loft - artwork
 Bambi Pot - artwork

Eksterne lenker
 Under the Misteltoe

EP-plater fra 2002
Ronni Le Tekrø-album
Pete Rademacher

Thomas Peter «Pete» Rademacher (født 20. august 1928, død 4. juni 2020) var en amerikansk bokser som deltok i de olympiske leker 1956 i Melbourne.

Rademacher ble olympisk mester i boksing under Sommer-OL 1956 i Melbourne. Han vant den tyngste vektklassen, tungvekt (over 91,0 kg). I semifinalen møtte han Daniel Bekker fra Sør-Afrika som han beseiret på knockout i tredje runden. I finalen vant han over Lev Mukhin fra Sovjetunionen på knockout i første runden. Det var elleve boksere fra elleve nasjoner som stilte i klassen lett tungvekt som ble avviklet i perioden 23. november til 1. desember 1956.

OL-medaljer 
 1956  Melbourne -  Gull i boksing, tungvekt  USA

Referanser

Eksterne lenker 
 

Boksere fra USA
Medaljevinnere under Sommer-OL 1956
Deltakere for USA under Sommer-OL 1956
Boksere under Sommer-OL 1956
Olympiske mestere for USA
Olympiske medaljevinnere i boksing
personer fra Yakima County i Washington
Bernt Kvarstein

Bernt Kvarstein (født 21. august 1930) er en norsk pensjonert kirurg og overlege. Han tok sin medisinske embetseksamen i 1959 og medisinsk doktorgrad dr.med.) i Oslo i 1971. 

Kvarstein var overlege ved Ullevål universitetssykehus og Akershus universitetssykehus. Han var også overlege ved Menighetssøsterhjemmets kirurgiske avdeling.

Referanser  

Norske kirurger
Personer fra Oslo
Fødsler i 1930
Alexander Dahlstrøm Winger

Alexander Dahlstrøm Winger (født 7. mai 1989) er en norsk friidrettsutøver fra Tvedestrand som representerer IK Tjalve. Han spesialiserer seg på hekk og sprint.

Karriere 
Winger løp inn til sølv på 400m i NM i friidrett 2012 i Kristiansand, bak Thomas Roth, og sølv på 110 meter hekk under NM i friidrett 2008 i Trondheim, bak Eivind Stavang. 

Ved NM i friidrett 2009 vant han gull på 4 x 100 meter stafett, sammen Moelven IL, og innendørs samme året vant laget gull på 4 x 200 meter stafett. Ved stafett-NM i 2011 vant han gull på 4 x 100 meter sammen med IK Tjalve.

Eksterne lenker 
 

Norske hekkeløpere
Norske sprintere
Norgesmestere i friidrett
Friidrettsutøvere for IK Tjalve
Fødsler i 1989
Thane Baker

Walter Thane Baker (født 4. oktober 1931 i Elkhart i Kansas) var en amerikansk friidrettsutøver som deltok i de olympiske leker 1952 i Helsingfors og 1956 i Melbourne.

Baker ble olympisk mester i friidrett under Sommer-OL 1956 i Melbourne. Han var med på det amerikanske stafettlaget som vant 4 x 100 meter stafett foran Sovjetunionen og Tyskland med tiden 39,5 som var ny verdensrekord. De andre på laget var Ira Murchison, Leamon King og Bobby Joe Morrow.
 
Baker vant også to medaljer individuelt, han kom på andreplass på 100 meter bak sin landsmann Bobby Joe Morrow og på 200 meter ble han nummer tre.

Referanser

Eksterne lenker 
 

Fødsler i 1931
Sprintere fra USA
Olympiske mestere for USA i friidrett
Olympiske sølvmedaljevinnere for USA i friidrett
Olympiske bronsemedaljevinnere for USA i friidrett
Medaljevinnere under Sommer-OL 1952
Deltakere for USA under Sommer-OL 1952
Friidrettsutøvere under Sommer-OL 1952
Medaljevinnere under Sommer-OL 1956
Deltakere for USA under Sommer-OL 1956
Friidrettsutøvere under Sommer-OL 1956
Verdensrekordsettere i friidrett